呢房間小店周日成日見佢排長龍，因為平靚正。周日12點前到已見人龍，好在2個人易搵位，人多要搭抬是常識吧。小籠包有5個，每檯必叫，即叫即做，熱辣辣上，肉味鮮甜爆多汁。蔥爆羊肉炒麵，勁多羊肉，麵也彈牙，只可惜成碟野超鹹，雖則上海人重口味，但師傅重手左。上海雲吞，超大碗！雲吞超大隻！大過乒乓球！鮮甜好味，菜是小棠菜，若用西洋菜或白菜仔會更夾，肉菜比例3:7，非常健康。2個人，$160埋單，超飽好味，難怪周日長人龍。